তিনি বলেন, কোটা সংস্কার আন্দোলনে শিক্ষার্থীদের প্রতিটি দাবি যৌক্তিক। এই অযৌক্তিক ও বৈষম্যমূলক অনৈতিক প্রক্রিয়া লাখো মেধাবীকে দেশ গড়ার সুযোগ থেকে বঞ্চিত করছেই না বরং মেধাবীদের মূল্যহীন করে তুলছে। স্বাধীনতার পর থেকে বৈষম্যমূলক কোটা ব্যবস্থার মাধ্যমে মেধাবীদের সকল ক্ষেত্রে বঞ্চিত করা হচ্ছে। দেশে যেখানে লক্ষ লক্ষ শিক্ষিত যুবক চাকরির অভাবে মানবেতর জীবন যাপন করছে কোটা পদ্ধতির কারণে। এ অবস্থায় প্রধানমন্ত্রীর এমন বিশ্বাসঘাতকতা বুমেরাং হতে পারে। ছাত্রসমাজ কোনভাবেই এ প্রতারণা মেনে নিবে না। অবিলম্বে কোটা পদ্ধতির যৌক্তিক সংস্কার ও তার বাস্তবায়ন করতে হবে। শিক্ষার্থীদের জন্য নিরাপদ ক্যাম্পাস নিশ্চিত করতে হবে। শিক্ষার্থীদের ওপর হামলাকারী পুলিশ ও ছাত্রলীগ সন্ত্রাসীদের দৃষ্টান্তমূলক বিচার করতে হবে। শিক্ষার্থীদের ক্লাসে ফিরিয়ে নিতে হবে। অন্যথায় লাখো শিক্ষার্থীকে বঞ্চিত করার জন্য প্রতারণা বাস্তবায়ন অব্যাহত থাকলে শিক্ষার পরিবেশ বিঘিœত হলে তার দায় সরকারকেই নিতে হবে।